2. Выкарыстанне элементаў LEGO-канструявання ў адукацыйным працэсе. Ва ўстанове створаны LEGO-цэнтр. У кожнай паралелі пачатковых класаў ёсць педагогі, якія працуюць у класах інтэграванага навучання і выхавання. Яны выкарыстоўваюць канструктар LEGO для развіцця пазнавальнай актыўнасці, дробнай маторыкі навучэнцаў з АПФР. Некаторыя настаўнікі актыўна дзеляцца набытым у гэтым кірунку вопытам. У іх ліку — Святлана Паўлаўна Барауля, Інга Пятроўна Ціханавецкая. Паколькі намеснік дырэктара 111-й школы Валянціна Іванаўна Пашкевіч з’яўляецца кіраўніком метадычнага аб’яднання намеснікаў дырэктараў па вучэбнай рабоце Ленінскага раёна Мінска, якія курыруюць класы інтэграванага навучання і выхавання, дадзены вопыт трансліруецца і на гэтым узроўні.